Мэгги Кью

Маргарет Дениз Куигли (); ошондой эле Ли Ми Ки (, ), ал эми Мэгги Кью () деген ысым менен кеңири белгилүү; (22-май 1979, Гонолулу, Гавайи, АКШ) —  Теги вьетнамдык актриса жана модель. Алгачкы атактуулукту Гонконгтон алган.
Ысымы
Маргарет Дениз Куигли. Бул ысымга тили жакшы келбеген кытай журналисти актрисага «аты-жөнүңдү айтыш мен үчүн оор болуп жатат. Кел, кыскартып, Мэгги Q деп атайлы» деп сунуштайт. Жаңы ысымы Мэггиге да жагат. Ошентип, көп нускалуу гезитке анын маеги жарыяланып, ысымы элге бат тарайт.
Өмүр баяны
1979-жылы 22-майда АКШнын Гавайи штатындагы Гонолулу шаарында төрөлгөн.Мэггинин атасынын теги польша-ирландиялык, ал эми апасы вьетнам кызы болгон. Экөө Вьетнам согушунда таанышып, баш кошушкан. Мэггинин өзүнөн улуу эки эжеси жана энелеш эки агасы бар.
«Кичинекейимде жеңил атлетика жана сууда сүзүү менен машыкчумун. Ветеринар болгум келчү. Бирок чоңойгон сайын бул тилегим модель жана телеалпаруучу болууга өзгөргөн» деп эскерет балалыгы тууралуу Мэгги.
Карьерасы
1997-жылы мектепти аяктаган Кьюну Азия өзүнө тартып, 17 жашында Жапонияга моделдик дүйнөгө сапар алат. «Мен үйдөн чыкканымда чөнтөгүмдө 20 доллар гана бар эле. Дал апамдын окуясына окшош. Ал да Вьетнамды таштап чыккандан кийин акча тартыштыгынан аябай кыйналган экен. Же тил билсемчи?! Кытайлык сулуу кыздардын жанында өзүмдү түрү суук өрдөктөй сезгем. Ошентсе да модель болуу эң негизги тилегим болгондуктан, эч кандай тоскоолдуктарга карабай, бул дүйнөгө багыт алгам. Жакшы эле кыйналдым. Арзан, даамсыз тамак-аштарды ичтим, полдордо, булганч жайларда жаттым...»
Баарына туруштук берген Мэгги бат эле бул жаатта алдыңкы ондукка кирип, белгилүү «Chanel» жана «Gucci» компаниялары менен олуттуу иш алып кете алган. Кийин жумушсуз калып Тайванга, андан кийин Гонконгго барууга аргасыз болот. Гонконг Мэггиге Голливудга жол ачып берген.
Модель Гонконгго келип, өзүн актриса катары сынай баштайт. «Кино жаатына келгенде да абдан кыйналдым. Кытай тилин билбегенимден, ролдорду угуп жаттаганга туура келчү. Эгер мени тагдыр Жеки Чанга жолуктурбаса, эмне болот элем, билбейм?» деп эскерет. Жеки Чан Кьюну жолуктурганда эле анын оргуштап турган талантын байкап, өзүнө окуучу кылып алат. «Жеки Чанды атамдай эле көрөм. Ал мага кино дүйнөсүнүн эшигин гана ачпастан, этика жагынан да көп нерсени үйрөттү. Ага жолукканга чейин уруш өнөрүн билчү эмесмин. Жадакалса, эңкейгенде колум бутумдун манжаларына жетчү эмес» деп устатына ыраазычылыгын билдирип келет. 
Бүгүнкү күндө да Кью өз алдынча трюктарды үйрөнүп, жасайт. Бул тууралуу ал «өз аудиторияма карызмын. Мен 70теги кемпир эмесмин, колумдан келгенин жасашым керек. Ооба, трюктар жаракатсыз болбойт дегилечи. Ар кайсы жерим жарылат, кээде 2 жумага чейин бетим көгөрүп жүрөт. Бир жолку жардыруу трюгунан кийин кулагымдын тарсылдагы жарылган».
Жеке жашоосу
Актрисанын актёрлор Шейн Уэст, Дэниел Ву, Эдинсон Чен, Дэниел Хенни жана Жапониялык футболчу Хидетоси Наката менен мамиле кургандыгы айтылып келет. «Ооба, мага көп мырзалар сөз айткан. Бирок алардын мен тууралуу ойлору кандай экенин билбейм. Негизи, мен жолугушууга аз барган кызмын. Ачыгын айтсам, мен үчүн жигиттерден да иттерим баалуу» дейт. Дагы кайсы бир маегинде журналисттерге колун көрсөтүп, «байкуш аты жогум канча жолу жаракат албады. Гипстеп жүрүп калыбына келтирдим. Ушуга шакек салчу бирөө да жок» деп тамаша-чыны аралаш айтып алган.

2015-жылы] «Сталкер» сериалындагы өзүнүн коллегасы Дилан Макдермотт менен түгөй болгону белгилүү болгон..
Тасмаграфиясы
ЖылыКыргызча аталышыТүпнуска аталышыРолу 2000  Жаңы муундун спецназы  Te jing xin ren lei 2  Жейн Тозоктон чыккан модель  Gui ming mo  Анна 2001  Чак түш 2  Rush Hour 2 машинадагы кыз Манхэттеги жарым түн  Manhattan Midnight Сьюзан / Хоуп 2002  Жылаңач курал  Chek law dak gung   Шарлин Цзин 2003  Бейбаштар  Yi wu liang huo  Мисс Клэри 2004   Hainan ji fan  Жижи Around the World in 80 Days агент Сыйкырдуу ашкана  Moh waan chue fong  Мэй 2005 Barbara Wood - Das Haus der Harmonie Хармони «Дракон» тобу  Mang lung  Yuet 2006  Аткарылбаган миссия-3  Mission: Impossible III Зэн 2007   Balls of Fury  Мэгги Вонг Жеңилбес 4  Live Free or Die Hard Мэй Лин  The Counting House Жейд 2008     Deception Тина  San guo zhi jian long xie jia  Цао Ин 2009    Rogues Gallery  Нью-Йорк, мен сени сүйөм!   New York, I Love You Женис Тейлор Карышкыр жана Согушкер  Lang zai ji  Харран2011МалчыPriestМонахиня2010-2013 The King of Fighters Май Сирануи Никита   Nikita Никита 2014  Дивергент  Divergent  Тори Ву 2014  Сталкер  Stalker  Бэт 2015  Дивергент, 2-бөлүм: Инсургент  The Divergent Series: Insurgent  Тори Ву2016Дивергент, 3-бөлүм: Дубал үчүнAllegiant: Part 1Тори Ву2016Кабыл алуучуDesignated SurvivorХанна Уэллс2017Жекилл аралындагы келишимThe CrashХилари медайым 2017Сламбер: Лабиринттар түшүSlumberЭлис Арнолд2018Британдыктар келе жатат!The Brits Are ComingИрина2020Фантазия аралыFantasy IslandГвен Олсен2020Өлүм күнүң менен Death Of MeКристин

Шилтемелер

 Official tumblr for the Maggie Q fansite! 
 Maggie Q at Her Hottest  — Слайд шоу журналы Life magazine